John Higgins (snuker)

John Higgins, MBE, profesionalni je škotski snukeraš. Sa četiri titule svjetskog prvaka na četvrtom je mjestu najuspješnijih snukeraša u modernoj eri; ispred njega su Stephen Hendry i Ronnie O'Sullivan (sedam) te Steve Davis i Ray Reardon (šest). Osvojio je 25 rangirnih turnira i postigao gotovo 900 trocifrenih brejkova, uključujući 12 maksimalnih.

Prešavši u profesionalce 1992, do sezone 1994/95. postao je prvi tinejdžer koji je osvojio tri rangirna turnira u sezoni. U svojoj tek trećoj sezoni popeo se do 11. mjesta WPBSA-liste. Na UK Championshipu 1996. izgubio je 9–10 u finalu od tada šestostrukog svjetskog prvaka i svog zemljaka, Hendryja. Dvije godine kasnije, nakon postignutih 14 trocifrenih brejkova na turniru (što je tada bio rekord), osvojio je svoje prvo Svjetsko prvenstvo, pobijedivši branioca titule, Kena Dohertyja. Tom pobjedom došao je i do prvog mjesta WPBSA-liste, čime je prekinuo Hendryjevu osmogodišnju vladavinu. Naredne sezone osvojio je i UK Championship i Masters, postavši tek treći igrač u historiji (nakon Hendryja i Stevea Davisa) koji je istovremeno držao titulu svjetskog prvaka te pobjednika UK Championshipa i Mastersa (tzv. trostruka kruna).

Za razliku od prijašnje dominacije Davisa i Hendryja, Higgins se na prvom mjestu zadržao samo dvije godine; na njega se vratio tek 2007, naslijedivši opet Hendryja, koji se nakratko bio vratio na vrh, a nakon perioda u kojem su se po dvaput na njemu izmijenjali Mark Williams i O'Sullivan. Povratak na broj 1 desio se nakon što je osvojio svoje drugo SP (devet godina nakon prvog), pobijedivši u finalu Marka Selbyja 18-13. To je drugi najveći razmak između titula svjetskog prvaka; prvi iznosi 10 godina, a "vlasnik" je Higginsov prezimenjak Alex (1972. i 1982). Dvije godine kasnije osvojio je i 3. titulu svjetskog prvaka, pobijedivši u finalu Shauna Murphyja 18-9, čime je postao 9. igrač koji je bio svjetski prvak 3 ili više puta.

Završivši 2009/10. povratkom na broj 1 (treći put), postao je meta tabloida, koji su pisali da je Higgins umiješan u klađenje na snukerske mečeve. Istraga je pokazala da Higgins nije prijavio poziv na kršenje pravila o klađenju i da je odavao utisak da se slagao s njim, što je rezultiralo šestomjesečnom suspenzijom. Higgins se vratio u vrh sredinom iduće sezone osvojivši svoj treći UK Championship i došavši po četvrti put do broja 1. Nakon što mu je preminuo otac, pod jakim emocijama osvojio je i svoje četvrto SP, pobijedivši u finalu Judda Trumpa 18–15.

 Karijera 
 Rane godine 
U profesionalce je prešao 1992, a prvi turnir osvojio je 1994. pobijedivši Davea Harolda 9–6 u finalu Grand Prixa.Grand Prix 1994, Snooker.org Uslijedile su titule na British OpenuBritish Open 1995, Snooker.org i International Openu<ref>International Open 1995, Snooker.org</ref> 1995, što ga je učinilo prvim tinejdžerom koji je osvojio tri rangirna turnira u jednoj sezoni (1994/95). U finalu UK Championshipa 1996. nakon zaostatka 4–8 uspio je doći do 9–8, ali je ipak popustio i izgubio 9–10 od Hendryja.UK Championship 1996, Snooker.org

Godine 1998. osvojio je svoju prvu titulu svjetskog prvaka pobijedivši (redom) Jasona Fergusona, Anthonyja Hamiltona, Johna Parrotta i O'Sullivana te u finalu branioca titule, Kena Dohertyja (18–12)."Embassy World Championship 1998", Snooker.org Na putu do titule ostvario je 14 trocifrenih brejkova, što je bio rekord za jedan turnir (Hendry je popravio ovaj rekord na 16 na SP-u 2002). Ovaj uspjeh doveo ga je na prvo mjesto WPBSA-listeWPBSA-lista 1998/1999, Snooker.org prvi put u karijeri, okončavši tako Hendryjevu osmogodišnju vladavinu na broju 1.

 Nakon prve titule svjetskog prvaka 
U sezoni 1998/99. osvojio je UK ChampionshipUK Championship 1998, Snooker.org i MastersBenson & Hedges Masters 1999, Snooker.org pobjedama 10-6 protiv Matthewa Stevensa i 10-8 protiv Dohertyja, čime je postao tek treći igrač u historiji koji je istovremeno držao titule svjetskog prvaka, UK Championshipa i Mastersa (prije njega su to postigli Hendry i Steve Davis, a kasnije im se pridružio Mark Williams). Također je jedan od petorice koji su osvojili SP i UK Championship u istoj kalendarskoj godini (ostala četvorica jesu S. Davis, Hendry, Parrott i O'Sullivan).

Na broju 1 ostao je 2 godine,WPBSA-lista 1999/2000, Snooker.org, tj. do kraja sezone 1999/2000, kad ga je naslijedio M. Williams.WPBSA-lista 2000/2001, Snooker.org Njih dvojica susrela su se u finalu Grand Prixa 1999. u kojem je Higgins nadoknadio zaostatak 2-6 i dobio meč 9-8Grand Prix 1999, Snooker.org, zatim u polufinalu SP-a 2000, u kojem je slavio Williams 15-17, iako je Higgins imao 14-10SP 2000, Snooker.org, te u finalu UK Championshipa 2000, gdje je Higgins dobio 10-4 i tako osvojio svoju drugu titulu na tom turniru.UK Championship 2000, Snooker.org"Higgins too hot for Williams", BBC Sport, 3. decembar 2000.

Higgins je došao do finala SP-a 2001, ali ga je tu porazio O'Sullivan 14-18.SP 2001, Snooker.org"O'Sullivan takes World title", BBC Sport, 7. maj 2001. U sezoni 2001/02. postao je prvi igrač koji je osvojio prva 3 turnira u sezoni: Champions CupChampions Cup 2001, Snooker.org, Scottish MastersRegal Scottish Masters 2001, Snooker.org (oba turnira bili su pozivni) i British OpenBritish Open 2001, Snooker.org. Nakon toga nije uspio osvojiti značajniju titulu sve do British Opena 2004.British Open 2004, Snooker.org

U finalu Grand Prixa 2005. pobijedio je O'Sullivana 9-2.Grand Prix 2005, Snooker.org"Superb Higgins blows Rocket away", BBC Sport, 16. oktobar 2005. Na putu do pobjede postao je prvi igrač koji je ostvario 4 uzastopna trocifrena brejka na rangirnom turniru (brejkovi od 103, 104, 138 i 128 poena od 7. do 10. frejma). Postigao je 494 uzastopna poena (tj. bez odgovora protivnika), što je tada bio rekord (Ding Junhui uspio je postići 495 poena protiv Hendryja u Premijer ligi 2007).Clive Everton, "Century-maker Higgins overwhelms O'Sullivan", The Guardian, 17. oktobar 2005. Higgins i O'Sullivan zatim su se susreli u finalima Mastersa 2005. i 2006. Prvo finale O'Sullivan je lahko dobio 10-3.Masters 2005, Snooker.org"Awesome O'Sullivan wins Masters", BBC Sport, 20. februar 2005. Godinu kasnije Higgins je izgubio prva 3 frejma, ali je zatim dobio ostalih 5 u prvoj sesiji. O'Sullivan je izjednačio u drugoj sesiji i meč je otišao u odlučujući frejm. Nakon brejka od 60 poena O'Sullivan nije uspio ubaciti crvenu u baulk-rupu i Higgins je zatim počistio stol brejkom od 64 poena, osvojivši tako svoj drugi Masters.Masters 2006, Snooker.org"Higgins claims Masters thriller", BBC Sport, 23. januar 2006.

 Druga i treća titula svjetskog prvaka 
mini|desno|200px|Higgins s trofejem sa SP-a 2007.
Na putu do finala SP-a 2007. pobijedio je Holta, O'Briena, O'Sullivana i Maguirea. Njegov brejk od 122 poena u 29. frejmu meča protiv Maguirea, kojim je započeo povratak u meč nakon zaostatka 10-14 (na kraju dobio 17-15), bio je 1000. trocifreni brejk u Crucible Theatreu otkad se SP održava tu (od 1977). U finalu protiv Selbyja nakon prvog dana imao je prednost 12-4, ali se Selby sutradan primakao na samo frejm zaostatka. Ipak, pri rezultatu 14-13 Higgins se vratio u meč, osvojio 4 frejma zaredom i došao do svoje druge titule svjetskog prvaka.SP 2007, Snooker.org."Higgins beats brave Selby in epic", BBC Sport, 8. maj 2007. Meč je završen u 00:54 po lokalnom vremenu, što je najkasniji završetak finala SP-a (rekord su izjednačili Neil Robertson i Graeme Dott 2010). Nakon ove pobjede Higgins se vratio na broj 1 WPBSA-liste.Rejting-lista 2007/2008, Snooker.org

Kao svjetski prvak došao je do 1/4 finala Welsh OpenaWelsh Open 2008, Snooker.org. i China OpenaChina Open 2008, Snooker.org. Pomogao je u osnivanju i promociji World Series of SnookerRod Gilmour, "Newcomers enjoy snooker resurgence" , The Telegraph, 21. april 2008.Clive Everton, "Higgins backs new world series", The Guardian, 16. januar 2008. - turneje kojoj je namjera bila da dovede snuker na nova odredišta van tradicionalnog britanskog i nedavno uspostavljenog dalekoistočnog tržišta. Osvojio je inauguralni turnir u St. Helieru na otoku Jerseyu u junu 2008, pobijedivši u finalu Selbyja 6-3. Sa svojim menadžerom Patom Mooneyem pokrenuo je i novo udruženje snukeraša, Snooker Players Association. Te je godine 4. put osvojio Grand PrixGrand Prix 2008, Snooker.org., pobijedivši u finalu u Glasgowu Ryana Daya 9-7. To mu je bio prvi rangirni turnir osvojen na domaćem terenu."Higgins resists Day to take title", BBC Sport, 19. oktobar 2008.

Na SP-u 2009. u 1. kolu savladao je Holta 10-5. U naredna 2 kola mečevi su otišli u odlučujući frejm; prvo je protiv Copea preokrenuo zaostatak 10-12"Higgins edges out Cope in classic", BBC Sport, 27. april 2009., a zatim je nadoknadio i 11-12 protiv Selbyja u 1/4 finala."Epic win sees Higgins into semis", BBC Sport, 29. april 2009. U polufinalu protiv Marka Allena poveo je 13-3, ali se Allen kasnije vratio u meč. Ipak, Higgins je na kraju slavio 17-13."Higgins downs Allen to make final", BBC Sport, 2. maj 2009. U finalu ga je čekao prvak iz 2005, Shaun Murphy, no meč nije ponudio veliku borbu. Higgins je pobijedio 18-9SP 2009, Snooker.org.Mark Ashenden, "Higgins earns third world crown", BBC Sport, 4. maj 2009., postavši deveti igrač koji je osvojio SP 3 ili više puta (prije njega su to uspjeli braća Joe i Fred Davis, te John Pulman, John Spencer, Ray Reardon, Steve Davis, Hendry i O'Sullivan). Međutim, samo su Higgins, Steve Davis, Hendry i O'Sullivan podigli ovaj pehar 3 ili više puta u Crucibleu. 2 sedmice prije 34. rođendana Higgins je postao najstariji svjetski prvak nakon Dennisa Taylora 1985, koji je tad imao 36 godina.

U sezoni 2009/10,, kao aktualni svjetski prvak, izgubio je od Robertsona 5-6 na crnoj kugli u polufinalu Grand PrixaGrand Prix 2009, Snooker.org."Robertson and Ding set for final", BBC Sport, 10. oktobar 2009. i 8-10 od Dinga Junhuija u finalu UK ChampionshipaUK Championship 2009, Snooker.org."Ding Junhui beats John Higgins in UK Championship final", BBC Sport, 14. decembar 2009., nakon što je u polufinalu preživio O'Sullivanov povratak (vodio je 8-2, a na kraju je završilo 9-8; prije toga je istim rezultatom savladao i Robertsona)."John Higgins edges Ronnie O'Sullivan to make UK final", BBC Sport, 12. decembar 2009. Osvojio je titulu na Welsh Openu, pobijedivši u finalu Cartera 9-4Welsh Open 2010, Snooker.org."John Higgins beats Ali Carter to lift Welsh Open title", BBC Sport, 31. januar 2010. i završio sezonu kao broj 1, uprkos porazu 11-13 od Stevea Davisa u 2. kolu SP-a 2010.SP 2010, Snooker.org."Legend Steve Davis stuns John Higgins in Crucible epic", BBC Sport, 24. april 2010.

 Optužbe za namještanje mečeva i 4. titula svjetskog prvaka 
 Suspenzija 
2. maja 2010. Higgins i njegov menadžer Pat Mooney, član upravnog odbora WPBSA, bili su predmet optužbi za namještanje mečeva nakon što su ih "na djelu" snimili novinari News of the Worlda.Roy Greenslade, "How the News of the World's fake sheikh snookered John Higgins", The Guardian, 10. maj 2010. Tajni tim News of the Worlda, koji je predvodio Mazher Mahmood, predstavljajući se kao promotori, sastao se sa Higginsom i Mooneyem 30. aprila u hotelu u Kijevu pod izgovorom da žele organizirati seriju turnira povezanu s World Series of Snooker. Novine su navele da su Higgins i Mooney pristali na to da Higgins izgubi 4 frejma na 4 različita turnira za cijenu od 300.000 € te da su još diskutirali o načinu namještanja frejm(ov)a, koji turnir i kojeg protivnika odabrati i kako prebaciti novac Higginsu. Higgins je odmah suspendiran sa svih takmičenja, a Mooney je dao ostavku na svoju funkciju u WPBSA."John Higgins suspended in snooker bribe probe", BBC News, 2. maj 2010."John Higgins suspended following News of the World allegations to fix snooker matches", The Telegraph, 2. maj 2010. Higgins je istog dana izdao izjavu poričući da je ikad bio umiješan u namještanje mečeva i objasnio da se odlučio "složiti sa suspenzijom" zbog straha za vlastitu sigurnost, sumnjajući u umiješanost ruske mafije.Dave Middleton, "John Higgins: 'My conscience is 100% clear' after bribery allegations'", The Guardian, 2. maj 2010.

Potpunu istragu ovog slučaja sproveo je David Douglas, bivši policijski detektiv i šef disciplinske komisije WPBSA. Nezavisno sudsko vijeće na čelu s Ianom Millom koje je zasjedalo 7. i 8. septembra složilo se da je WPBSA ispravno zaključila da je Higgins rekao istinu o svojim riječima i postupcima te da se povuku još ozbiljnije optužbe za namještanje, ali ga je proglasilo krivim za "odavanje utiska" da bi prekršio pravila o klađenju i zbog toga što nije izvijestio o akcijama tima News of the Worlda. Higgins je dobio šestomjesečnu zabranu takmičenja s početkom od datuma njegove suspenzije i novčanu kaznu od 75.000 funti."In full: the John Higgins 'match fix' ruling by Ian Mill QC", Sporting Intelligence, 8. septembar 2010.

 Povratak 
Higgins se vratio u snuker 12. novembra 2010. na Ruhr Championshipu (EPTC5) u njemačkom Hammu i odmah osvojio turnir, pobijedivši u finalu Murphyja 4-2.Ruhr Championship 2010, snooker.org. Niz pobjeda nastavio je na Prague Classicu (EPTC6) u Pragu, gdje je opet došao do finala, ali je izgubio 3-4 od Holta.Prague Classic 2010, snooker.org.

Na UK Championshipu, njegovom prvom turniru na britanskom tlu nakon povratka, došao je do trećeg finala zaredom, u kojem ga je čekao Mark Williams. Vratio se u meč nakon zaostataka 2-7 i 5-9, te 7-9. Williams je imao 61-0 u 17. frejmu i Higginsu je bio potreban 1 snuker.Clive Everton, "John Higgins fights back to beat Mark Williams and win UK Championship", The Guardian, 13. decembar 2010. Higgins je uspio i to preokrenuti i odvesti meč u odlučujući frejm, u kojem je napravio brejk od 68 poena, što mu je osiguralo 3. titulu na ovom turniru."John Higgins beats Mark Williams to win UK title", BBC Sport, 12. decembar 2010. Po tome je postao tek četvrti igrač u historiji koji je osvojio drugi najvažniji rangirni turnir 3 ili više puta (prije njega su to uradili Steve Davis, Hendry i O'Sullivan). Nakon ovih rezultata (18 pobjeda u 19 mečeva na 3 uzastopna turnira) Higgins je skupio dovoljno bodova da ponovo preuzme broj 1 WBPSA-liste po novom dvogodišnjem sistemu bodovanja, nakon što bio pao na 3. mjesto jer je propustio početak sezone 2010/11."Higgins – My Finest Hour", World Snooker, 14. decembar 2010.

Na Mastersu je izgubio u 1. kolu od DottaMasters 2011, snooker.org., a povukao se sa German Mastersa nakon pobjede u 1. kolu protiv Roberta MilkinsaGerman Masters 2011, snooker.org. kako bi se vratio kući i bio uz bolesnog oca, koji je nešto kasnije i preminuo nakon duge borbe protiv raka."Players Pay Tribute to John Higgins Senior", World Snooker, 7. februar 2011. 2 i po sedmice kasnije odbranio je titulu na Welsh Openu pobijedivši u finalu Maguirea 9-6.Welsh Open 2011, snooker.org. Pobjedu je posvetio svom ocu. Zatim je osvojio Hainan Classic savladavši u finalu Copea 7-2."Higgins thrashes Cope to win Hainan Classic", Eurosport, 13. mart 2011. Nakon toga je došao do 1/4 finala na China Openu, gdje ga je porazio Murphy 2-5.China Open 2011, snooker.org. Naredni nastup imao je na Scottish Professional Championshipu, gdje je u finalu savladao Anthonyja McGilla 6-1.Scottish Professional Championship 2011 , Global Snooker."In-form John Higgins wins Scottish title", BBC Sport, 14. april 2011.

Na SP-u porazio je Stephena Leeja 10-5 u 1. kolu, Roryja McLeoda 13-7 u drugom, te O'Sullivana 13-10 u 1/4 finala.Rezultati sa SP-a 2011, BBC Sport, 22. april 2011. Na putu do pobjede 17-14 protiv Williamsa u polufinalu Higgins je doživio neugodnost kad mu je neko iz publike dobacio: "Kako podnosiš onih 300.000, Johne? Ti si sramota za snuker."Simon Hart, "World Snooker Championship 2011: stage set for Crucible classic as John Higgins edges out old foe Mark Williams", The Telegraph, 30. april 2011. Na kraju, u finalu, savladao je Trumpa 18-15 i došao do 4. titule svjetskog prvaka, što je Stevea Davisa potaklo da prokomentira: "Mislim da je John Higgins najbolji snukeraš koga sam ikad vidio u životu".Jonathan Stevenson, "Judd Trump v John Higgins as it happened", BBC Sport, 2. maj 2011. Uprkos pobjedi, Higgins je izgubio 1. mjesto na listi od Williamsa.Clive Everton, "Judd Trump recovers his poise to level semi-final with Ding Junhui", The Guardian, 29. april 2011.

Sezona 2011/12. bila je možda i najlošija u Higginsovoj karijeri, budući da se nije uspio plasirati u polufinale ni na jednom rangirnom turniru, iako je bio u polufinalu Mastersa (koji je nerangirni, ali prestižan), gdje je izgubio od Murphyja 4-6, kao i u finalu Premijer lige, gdje ga je porazio Robertson (0-3).Higginsovi rezultati u sezoni 2011/12, snooker.org. Prije početka odbrane titule svjetskog prvaka priznao je da njegova igra nije bila dovoljno dobra i da se nije dovoljno trudio, uspjevši vježbati samo dan ili dva sedmično.Rick Sharma, "EXCLUSIVE: 'I've not been trying hard enough', admits struggling world champ Higgins", Daily Mail, 19. april 2012. U 1. kolu protiv Lianga Wenboa vratio se iz zaostatka 6-8 i dobio meč 10-9Shamoon Hafez, "World Snooker Championship 2012: Higgins beats Liang ", BBC Sport, 21. april 2012., a zatim je igrao protiv Hendryja, što je njihov prvi i jedini međusobni susret na svjetskim prvenstvima. Hendry je rezultatom 13-4 "pomeo" Higginsa, koji je rekao da mu je to bio najgori meč u Crucibleu ikada."World Snooker Championship 2012: Hendry crushes Higgins", BBC Sport, 28. april 2012. Sezonu je završio na 5. mjestu WPBSA-liste.WPBSA-lista za sezonu 2012/13, World Snooker.

 2012/2013. 
Nakon što je na nekoliko manjih rangirnih turnira na početku sezone opet imao malo uspjeha, Higgins je ponovo potvrdio svoj kvalitet kad je to najviše trebalo, osvojivši Shanghai Masters. U reprizi finala SP-a 2011. ponovo se desio više puta viđen scenario: Higgins je loše krenuo u meč i Trump je brzo stigao do vodstva 2-7 i trebala su mu još samo 3 frejma do titule, ali Higgins se ko zna koji put u karijeri vratio u igru i na kraju slavio 10-9."Shanghai Masters: John Higgins edges Judd Trump in final", BBC Sport, 23. septembar 2012.

Međutim, na inauguralnom International Championshipu u Chengduu ispao je već u 1. kolu. Bolji je bio domaći igrač Cao Yupeng (3-6). Nakon toga je nastupio na 4. turniru PTC-serije (Kay Suzanne Memorial Trophy) i Bulgarian Openu. Na oba je došao do finala i oba puta protivnik mu je bio opet Trump, u razmaku od samo 4 dana. Prvo finale dobio je Higgins (4-2), a drugo Trump (0-4).

U Premijer ligi došao je do polufinala, gdje ga je zaustavio kasniji osvajač trofeja, Stuart Bingham (4-5)."Bingham reigns over Higgins to reach Premier League final", Eurosport (UK), 25. novembar 2012.

Uslijedio je UK Championship. U 1. kolu čekao ga je Holt; Higgins je meč riješio u svoju korist 6-3. U 2. kolu igrao je protiv Marka Davisa. U ovom meču umalo se ponovio scenarij s povratkom u meč iz izgubljene pozicije. Davis je stigao do vodstva od 5-2, tj. na frejm od pobjede, no onda je Higgins dobio 3 frejma zaredom, postigavši usput i 1 maksimalni brejk (7. u karijeri), te je i u odlučujućem frejmu bio u poziciji da dobije. U situaciji kad su na stolu ostale samo ružičasta i crna kugla (trebale su mu obje) Higginsu je popustila koncentracija i nije uspio ubaciti ne tako tešku ružičastu. Nakon razmjene nekoliko udaraca na sigurno Davis je iz dosta teže pozicije uspio ubaciti ružičastu, što mu je donijelo prolaz u četvrtfinale.John Skilbeck, "Higgins hits 147 but suffers agonising defeat to Davis in UK Championship", Daily Mail, 6. decembar 2012.

Naredni turnir bio je Masters. U 1. kolu, tj. 1/8 finala igrao je protiv Cartera i pobijedio 6-3. U 1/4 finala čekao ga je Murphy. Higgins je sjajno otvorio meč i došao do prednosti od 4-1, ali Murphy je to uspio preokrenuti i na kraju dobiti meč 5-6.Joe Aird, "Snooker: Murphy battles back to beat Higgins" , TIBS News, 18. januar 2013.

 Lični život 
Higgins je od 2000. u braku sa suprugom Denise. Imaju troje djece: sinove Piercea i Olivera te kćer Claudiju. Veliki je navijač Celtica i često ide na njihove utakmice. Uživa igrati poker.John Ashdown, "Small Talk: 888.com world snooker champion John Higgins answers the hard questions", The Guardian, 11. januar 2008. Osim Celtica, navija i za Everton."Blues Are My English Team" , evertonfc.com, 11. juni 2011.

Nakon poraza od Dohertyja u finalu Malta Cupa 2006. izveden je iz aviona jer je bio u alkoholiziranom stanju, ali se potpuno odrekao alkohola u pripremama za SP 2007, koje je i osvojio."Higgins off booze... 'n on baize", The Sun, 5. maj 2007.

2008. godine, u tradicionalnoj novogodišnjoj dodjeli plemićkih titula od strane Elizabete II, dobio je titulu člana Reda Britanskog carstva."Snooker star Higgins gets honour", BBC News, 29. decembar 2007.

U januaru 2010. učestvovao je u kvizu Celebrity Mastermind, u kojem je odgovarao na pitanja o seriji Dallas. Na kraju je završio na diobi 3. mjesta.

Mjesec kasnije pojavio se sa svojom suprugom u ITV-jevom kvizu Mr. and Mrs. (G. i gđa). Došao je do finala odgovorivši tačno na svih 9 pitanja i osvojio 30.000 funti. Donirali su novac The Dalziel Centreu, domu za iznemogle pacijente koji boluju od raka, baziranom u bolnici "Strathclyde" u Motherwellu, čiji je patron Higgins postao nakon što su se brinuli o njegovom neizlječivo bolesnom ocu.Robert Mitchell, "Wishaw Wizard John Higgins hands over £30,000 to hospice" , Wishaw Press, 13. oktobar 2010.

 Uspjeh po sezonama 
 Turnir 1992/93. 1993/94. 1994/95. 1995/96. 1996/97. 1997/98. 1998/99. 1999/00. 2000/01. 2001/02. 2002/03. 2003/04. 2004/05. 2005/06. 2006/07. 2007/08. 2008/09. 2009/10. 2010/11. 2011/12. 2012/13.Karijera O/I RejtingNR122.51.11.2.2.1.1.2.3.4.4.5.6.4.1.5.4.1.2.5. UK ChampionshipNNNPFF2RPPFPČFČF2R2R3RPF1RČFFP2R2R3/18 MastersNNF1R1R1RP1R1R1RČFPFFP1R1RPF1R1RPFČF2/19 Svjetsko prvenstvoKVKV1RČFČFPPFPFFČFČF2R2R1RP2RP2RP2R4/18

Legenda za tabeluPpobjeda (osvojen turnir)FfinalePFpolufinaleČFčetvrtfinale#Rporažen u ranijim fazama turniraKVporažen u kvalifikacijamaNnije nastupio 

 Finala 
 Rangirni turniri: 39 (25-14) 
Legenda  Svjetsko prvenstvo (4–1)  UK Championship (3–2)  Ostali (18–11)

IshodBr.GodinaTurnirProtivnik u finaluRezultatPobjednik 1. 1994. Grand Prix  Dave Harold9–6Finalist 1. 1995. Welsh Open  Steve Davis3–9Pobjednik 2. 1995. British Open  Ronnie O'Sullivan9–6Pobjednik 3. 1995. International Open  Steve Davis9–5Finalist 2. 1995. Grand Prix  Stephen Hendry5–9Pobjednik 4. 1995. German Open  Ken Doherty9–3Pobjednik 5. 1996. International Open (2)  Rod Lawler9–3Finalist 3. 1996. British Open  Nigel Bond8–9Finalist 4. 1996. UK Championship  Stephen Hendry9–10Pobjednik 6. 1997. European Open  John Parrott9–5Finalist 5. 1997. Grand Prix (2)  Dominic Dale6–9Pobjednik 7. 1997. German Open (2)  John Parrott9–4Finalist 6. 1998. Welsh Open (2)  Paul Hunter5–9Finalist 7. 1998. Scottish Open  Ronnie O'Sullivan5–9Pobjednik 8. 1998. British Open (2)  Stephen Hendry9–8Pobjednik 9. 1998. Svjetsko prvenstvo  Ken Doherty18–12Pobjednik 10. 1998. UK Championship  Matthew Stevens10–6Pobjednik 11. 1999. Grand Prix (2)  Mark Williams9–8Pobjednik 12. 1999. China International  Billy Snaddon9–3Pobjednik 13. 2000. Welsh Open  Stephen Lee9–8Pobjednik 14. 2000. UK Championship (2)  Mark Williams10–4Finalist 8. 2001. Svjetsko prvenstvo  Ronnie O'Sullivan14–18Pobjednik 15. 2001. British Open (3)  Graeme Dott9–6Finalist 9. 2003. Irish Masters  Ronnie O'Sullivan9–10Finalist 10. 2003. LG Cup (3)  Mark Williams5–9Pobjednik 16. 2004. British Open (4)  Stephen Maguire9–6Pobjednik 17. 2005. Grand Prix (3)  Ronnie O'Sullivan9–2Finalist 11. 2006. Malta Cup (2)  Ken Doherty8–9Finalist 12. 2006. China Open  Mark Williams8–9Pobjednik 18. 2007. Svjetsko prvenstvo (2)  Mark Selby18–13Pobjednik 19. 2008. Grand Prix (4)  Ryan Day9–7Finalist 13. 2009. China Open (2)  Peter Ebdon8–10Pobjednik 20. 2009. Svjetsko prvenstvo (3)  Shaun Murphy18–9Finalist 14. 2009. UK Championship (2)  Ding Junhui8–10Pobjednik 21. 2010. Welsh Open (2)  Ali Carter9–4Pobjednik 22. 2010. UK Championship (3)  Mark Williams10–9Pobjednik 23. 2011. Welsh Open (3)  Stephen Maguire9–6Pobjednik 24. 2011. Svjetsko prvenstvo (4)  Judd Trump18–15Pobjednik 25.  2012.  Shanghai Masters  Judd Trump 10–9

 Nerangirni turniri 

 Australian Open – 1994
 Masters – 1999, 2006.
 Scottish Masters – 2001.
 Irish Masters – 2000, 2002.
 Premijer liga – 1999.

 Charity Challenge – 1998, 1999.
 Champions Cup – 2001.
 Euro-Asia Masters Challenge – 2007.
 Hainan Classic – 2011.
 Scottish Professional Championship – 2011.

 Manji rangirni turniri 
 Ruhr Championship – 2010.
 Kay Suzanne Memorial Trophy – 2012.

 Pro-am turniri 
 World Series of Snooker – turnir u Saint Helieru – 2008.
 World Series of Snooker – turnir u Moskvi – 2008.

 Ekipna takmičenja 
 Svjetski kup (sa Škotskom) – 1996.
 Kup nacija (sa Škotskom) – 2001.

 Amaterski turniri 
 Mita/Sky World Masters – juniori (U-16) – 1991.

 Higginsovi maksimalni brejkovi (video) 
 Datum Protivnik Turnir Video 1. 21. januar 2000.  Dennis Taylor Kup nacija  2. 24. mart 2000.  Jimmy White Irish Masters  3. 12. oktobar 2003.  Mark Williams LG Cup  4. 12. novembar 2003.  Michael Judge British Open  5. 4. oktobar 2004.  Ricky Walden Grand Prix  6. 23. septembar 2012.  Judd Trump Shanghai Masters  7. 5. decembar 2012.  Mark Davis UK Championship 

 Reference 

 Vanjski linkovi 

 Profil na World Snookeru Higgins na CueTrackeru Profil na Global Snookeru Profil  na WWW Snooker Profil na Pro Snooker Blogu''

Kategorija:Živi ljudi
Kategorija:Rođeni 1975.
Kategorija:Biografije, Wishaw
Kategorija:Škotski snukeraši